ФК Работнички
ФК Работнички е футболен клуб от град Скопие, Северна Македония. Играе домакинските си срещи на Национална арена „Филип II Македонски“ с червено-бели екипи.

История 
Отборът е основан през 1937 г. като СК Раднички Скопие. Считан е за „футболен клуб на жп“. Той започва да се състезава през 1938/39 във Втора лига на Скопската футболна субасоциация, като завършва 4-ти от 5 отбора. Въпреки това на следващия сезон Раднички печели лигата без никакви поражения сред 6 отбора и с голова разлика 45:6, като по този начин печели промоция за Първа лига на Скопската футболна субасоциация. Сезон 1940/41 е прекъснат поради началото на Втората световна война. По това време Работнички има една победа, две равенства и една загуба.

След края на войната дълго време Работнички участва във Втора лига и македонската Републиканска лига. Отборът взима участие и в Първа федерална лига на СФР Югославия в продължение на две години. След независимостта на Северна Македония, Работнички е постоянен участник в македонската Първа лига. Във всички тези години от основаването си през 1937 г., Работнички винаги е сред най-добрите клубове и винаги е бил добър представител на македонския футбол в Европа. Най-успешните години на клуба са тези между 2001 г. и 2008 г., когато Работнички е придобит от известната компания „Kometal“ и носи името „Работнички Кометал“. През 2002/03 отбора завършва на второ място в първенството и се състезава в турнира за Купата на УЕФА. През 2004/05 печели титлата и се състезава в квалификациите за Шампионската лига, а през 2007/08, тимът печели дубъл. „Kometal“ и Трифун Костовски оставят Работнички и поемат Вардар през 2008 г.

През юли 2011 г., Работнички е обявен за най-добрия клуб в света за този месец от IFFHS. Победната серия на пет мача в Лига Европа, от които четири са през юли, както и една победа срещу Брегалница Щип в първия кръг на местните първенства, е достатъчна за Международната федерация по футболна история и статистика, за да назове Работнички „най-добър клуб в света за месец юли 2011 г.“

През март 2012 г., с 674 точки включени в списъка на IFFHS, Работнички става най-добрият клуб от Македония през XXI век. На 11 май 2014 г., Работнички спечелва четвъртата си титла.

Отличия 
 Македонска републиканска футболна лига:
 Победител (6): 1952, 1966, 1968, 1973, 1977, 1980

 Първа лига:
   Шампион (4): 2004/05, 2005/06, 2007/08, 2013/14
  Вицешампион (3): 2006/07, 2009/10, 2014/15
  Бронзов медалист (3): 1999/00, 2016/17, 2017/18

 Втора лига:
 Победител (1): 1997/98

 Македонска републиканска купа:
 Носител (5): 1954, 1957, 1974, 1983, 1988

 Купа на Македония:
 Носител (4): 2008, 2009, 2014, 2015

Участия в ЕКТ

Привърженици 
Работнички има две известни фен фракции. „Легия V“ е създадена през 2008 г. Те следват клуба навсякъде и поддържат играчите във всеки мач. Преди 2008 г. съществува група, наречена „Романтичари“ (формирана през 2001 г.), която се разпада. Групата на привържениците „Дебър Маало“ е формирана за финала за купата на Македония срещу ФК Македония Гьорче Петров през 2009 г.

Външни препратки 
 Официална страница 
 Macedonian Football

Работнички
Работнички
Работнички
Работнички